เป็นตุ่มในเส้นเสียงอ่ะครับ เกิดจากการร้องเพลงผิดวิธีและการตะโกน แต่น่าจะเป็นช่วงระยะแรกเพราะเสียงยังไม่แหบ แล้วก็พูดได้ตามปกติ แต่เสียงสูงจะหายไปช่วงหนึ่ง สามารถรักษาโดยไม่ผ่าตัดยังไงได้บ้างครับบ ตอนนี้พักเสียง 2 อาทิตย์อยู่มันจะหายไหมครับ ตอนนี้ร้องเพลงถูกวิธีและเลิกตะโกนแล้ว แต่อาการเดิมมันยังอยู่
สวัสดีค่ะ ตุ่มเนื้อที่สายเสียงเกิดจาการใช้เสียงที่มากเกินไป เช่นการตะโกนหรือการตะเบ็งเสียง ทำให้สายเสียงบวมและอักเสบจนเกิดเป็นตุ่มแดงขึ้นมา ตุ่มที่เกิดขึ้นบนเส้นเสียงจะส่งผลให้เสียบแหบและผิดไปจากปกติค่ะ การวินิจฉัยมักฟังจากประวัติและตรวจร่างกายโดยใช้กระจกเล็กๆส่องเข้าไปในคอแล้วพบตุ่มทีสายเสียงการรักษา/การดูแลตัวเองเบื้องต้น พักการใช้เสียงประมาณ 1-2 สัปดาห์ หลีกเลี่ยงการใช้เสียงที่ผิดเช่นตะโกน หรือร้องเพลงดังๆในรายที่เป็นมาก แพทย์อาจพิจารณาให้ยาสเตียรอยด์แบบรับประทานร่วมด้วยเพื่อลดการอักเสบ ลดบวมของเส้นเสียงหากพักเสียงและทานยาแล้วไม่ได้ผล ก็อาจจะต้องผ่าตัดเอาตุ่มเนื้อนั้นออก โดยการผ่าตัดในปัจจุบันมีการใช้แสงเลเซอร์จี้ให้ตุ่มมันยุบไป เป็นวิธีที่เจ็บน้อย ใช้เวลาพักฟื้นน้อยกว่าการผ่าตัดธรรมดาสังเกตอาการหลังพักการใช้เสียงเป็นระยะเวลา 2 สัปดาห์ อาการเสียงแหบยังมีหรือไม่ ถ้าดีขึ้นบ้างให้สังเกตอาการต่อไปได้ ถ้าไม่ดีขึ้นเลยหรือเสียงแหบแย่ลง ควรไปพบแพทย์หู คอ จมูกเพื่อตรวจร่างกายซ้ำอีกครั้ง แพทย์อาจต้องจ่ายยาหรือให้การรักษาดังที่ได้กล่าวไปค่ะ